જો કે તેમના પુત્રએ તપાસ કરતા જાણવા મળ્યું હતું કે જીતેન્દ્ર પટેલનું મોત નીપજી ચુક્યુ હતુ. જેથી સ્થિતિનો તાગ મેળવીને તાત્કાલિક પોલીસ કંટ્રોલ રૂમમાં જાણ કરી હતી અને સરખેજ પોલીસનો સ્ટાફ સ્થળ પર દોડી આવ્યો હતો. આ અંગે સરખેજ પોલીસ સ્ટેશનના પોલીસ ઇન્સ્પેક્ટર આર પી રામાણીએ જણાવ્યુ કે અમે આ અંગે આત્મહત્યાનો ગુનો નોંધીને તપાસ શરૂ કરી છે અને જે રિવોલ્વરથી તેમણે આત્મહત્યા કરી હતી તે લાયસન્સ વાળી હતી અને તેમના નામે નોંધાયેલી હતી. જો કે આત્મહત્યા શા માટે કરી તે અંગે હજુ સુધી કોઇ કારણ જાણી શકાયુ નથી. જેથી અમે તેમના પરિવારજનોના નિવેદનો નોંધીને તપાસ કરવામાં આવી રહી છે. તો બીજી તરફ એક ઉચ્ચ પોલીસ અધિકારીએ જણાવ્યું કે આત્મહત્યા કરનાર જીતેન્દ્ર પટેલ માનસિક બિમારીથી પીડાતા હતા અને તેમની સારવાર પણ ચાલતી હતી. જેથી કદાચ માનસિક બિમારીથી કંટાળીને આ પગલુ ભર્યુ હોવાની શક્યતા પણ પોલીસે વ્યક્ત કરી છે.